Iskolánk Pedagógiai Programjában szerepel a Környezeti-és Egészségnevelési Program. Ennek megvalósítása **környeztetbarát szemlélettel és tenni akarással**lehetséges.

Nagyon sokat tehet az iskolánk azért, hogy a tanulók, szülők, tanárok jól érezzék magukat az intézményben, valamint a szűkebb és tágabb környezetünkben szervezett programjainkon testben és lélekben egyaránt gyarapodjanak. Tudjuk és érezzük, hogy a közösségünknek hatalmas nevelőereje van, a közös érték- és szokásrendszer, a közös tervezések és megvalósítások, a közös munkából és kikapcsolódásokból fakadó közös élmények egyaránt a közös célt szolgálják. Mindezek megvalósítását kívánja segíteni **az Ökoiskola Programunk.**

A fenntarthatóság elveinek az oktatási intézményekben való minél hatékonyabb megjelenése érdekében az Oktatási Minisztérium és a Környezetvédelmi és Vízügyi Minisztérium közösen hozta létre az**Ökoiskola Címet**, melyet az iskolánk megpályázott és megkapott.

A Cím azoknak az iskoláknak az elismerését szolgálja, melyek átgondoltan, rendszerszerűen és intézményesítetten foglalkoznak a környezettudatos  magatartásra neveléssel, és a fenntarthatóság pedagógiájának gyakorlati megvalósításával.

Az Ökoiskola Cím birtokosaként iskolánk évente munkatervet állít össze, melyben az Ökoiskolák Kritériumrendszeréhez kapcsolódva jelöljük ki a feladatokat, határidőket, és a felelős személyeket.